  Анжелика Тихонова корреспондент 1-тӥ шуркынмонэ Удмуртиын «Этнографияя бадӟым диктант» калыккуспо ужрад ортчиз. Россиын улӥсь калыкъёс сярысь тодон-валанъёссэс эскерон понна Ижкарысь Калыкъёслэн эшъяськон юртазы 100-лэсь трос адями лыктӥз. Диктант гожтӥсьёсты Удмуртиысь кивалтэтлэн тӧроезлэн воштӥсез Анастасия Муталенко пумитаз. Мон нырысьсэ диктантэз гожтӥсько. Со бадӟым. Но монэн ӵош, мон син азям пуктыны ик кӧшкемасько, кунысьтымы кӧня ке сюрс адямиос, вань сэрегъёсын, вань площадкаосын, вань съездъёсын гожто та диктантэз Анастасия Муталенко, Удмуртиысь кивалтэтлэн тӧроезлэн воштӥсезКызьы вераз ивортодэтъя «Удмуртия» агентстволэн корреспондентэзлы Анастасия Муталенко, та ужрад таӵе бадӟым ӧй луысал, огшоры адямиос пӧлын сокем ӧй ке вӧлмысал. Тани туннэ но вӧзаз университетысь стройотрядъёсысь нылашъёс пукизы, кыдёкынгес - песянай 10 арес котыр нунокеныз. Малпано ке, мар муген соос туннэ татчы лыктӥзы? Кытын ке пушкын, генъёсы пыӵам ас шаердэ, ас кундэ яратон адямиосты вырӟытэ, дыр, «Бессмертный полк» акцие сямен, нунал шорын лыктыны, ваньмыныз ӵош этнографияя диктант гожтыны луонлык шедьтыны, астэ та лулчеберетлэн люкетэныз шӧдыны но адӟыны, валаны аслэсьтыд тодымтэостэ, собере доре бертыны, книгаез усьтыны но эшшо огпол лыдӟыны Анастасия Муталенко, Удмуртиысь кивалтэтлэн тӧроезлэн воштӥсез Этнографияя бадӟым диктант гожтӥзы Ижкарысь Калыкъёслэн эшъяськон юртазы 11 фото Диктантэз Удмуртиын гожтӥсьёс понна 10-эз юанъёс элькунэнымы герӟаськемын вал. Анастасия Муталенколы тужгес секыт потӥллям шаерысьтымы пичи гуртъёслэн, шуръёслэн нимъёсынызы герӟаськем юанъёс. Нош Россиын улосвылъёслэсь но элькунъёслэсь лыдзэс тодӥсько вал шуыса пусйиз. Нош Млечной путь сярысь, асьме шаер котырмес эскерем, нырысьсэ калыкез лыдъян-гожтон ортчытэм этнографъёслэн, биологъёслэн нимтулъёссы сярысь юанъёс – татын мон малпаськыса пуки, но, зэмзэ вераса, кӧня ке валэктонъёсты лушкем учкыса гожтӥ Анастасия Муталенко, Удмуртиысь кивалтэтлэн тӧроезлэн воштӥсезУжрадэ пӧртэм арлыдъем, пӧртэм тунсыкъёсын улӥсь, пӧртэм удысъёсын тыршись адямиос люкаськизы. Пӧлазы трос гинэ егитъёс вал. Солы шумпотэмзэ «Удмурт Кенеш» огазеяськонлэн кылкутӥсь секретарез Елена Александрова вераз. Мон кыкетӥзэ ветлӥ но сыӵе мылкыдын лыктӥ. Малпасько, та тунсыко астэ но эскерыны. Юанъёс тунсыкоесь потӥзы. Трос гинэ пыртэмын Удмурт элькунмы сярысь. Туж шумпотыса гожтӥськод, кудзэ тодӥськод сыӵе ответсэ. Вань секыт юанъёс но, кытын малпаськытытэ. Но со туж умой Елена Александрова, «Удмурт Кенеш» огазеяськонлэн кылкутӥсь секретарезКыкетӥзэ ини диктантэз Удмуртиысь егитъёслэн парламентысьтызы лулчеберетъя, туризмъя но йӧскалык политикая комитетлэн кивалтӥсез Александр Корепанов но гожтӥз. Со, кылем арен ӵошатыса, юанъёс капчигес потӥзы шуыса пусйиз, со сяна, туэ Удмуртиен герӟаськем юанъёс тросгес вал шуыса чакламзэ вераз. Кылем арын мыным сыӵе кельшиз, собере, диктантэз гожтэм бере, сразу телефонэ пыри но утчаны кутски кыӵе ке но ивор, возьматэк ини, ку луоз официальный результатъёс. Аслам тодэм потӥз, тунсыкъяськон потӥз, соин ик мон шумпотыса кошки и туннэ тоже озьы ик шумпотыса вуи татчы гожтыны Александр Корепанов, Удмуртиысь егитъёслэн парламентысьтызы лулчеберетъя, туризмъя но йӧскалык политикая комитетлэн кивалтӥсезАлександр Корепанов «Этнографияя бадӟым диктант» туж кулэ шуыса пусйиз. Мыным потэ, одно ик кулэ, малы ке шуоно котькуд гожтӥсь, малпасько, татын диктант гожтыса, гуртаз бертыса, одно ик интернетэ пыроз но учкоз, со юанъёслы валэктонъёс утчалоз шуыса интернетын Александр Корепанов, Удмуртиысь егитъёслэн парламентысьтызы лулчеберетъя, туризмъя но йӧскалык политикая комитетлэн кивалтӥсезВуоно диктантлы ӟечгес дасяськыны мылкыдзэ «Ижевск Мари» огазеяськонлэн тӧроез Николай Ямаков вераз. Таяз ужрадэ соос 3-4 кузя поръёс вуиллям, но ужрадлэсь ортчон радзэ тодӥллямтэ. Мон татчы лыктыкум малпай, милемлы мар ке но лыдӟозы диктант, мар ке но гожтом, и кӧня меда янгыш лэсьтом. Нош татын мукет сямен вылэм. 30 юан, котькудӥз туж интересной вал. Та ведь, видимо, школьной программаысь басьтэмын. Тодысал ке, оло, мар ке но повторить но карысал. Туж интересно. <…> Мукетаз мон дасяськыны кутско ини Николай Ямаков, «Ижевск Мари» огазеяськонлэн тӧроезСо сяна, Николай Ямаков поръёсын герӟаськем юан но пумиськиз шуыса шумпотонзэ шараяз. Оглом вераса, туннэ Удмуртиын 250 площадка ужаз. Этнографияя бадӟым диктантлэн элькунмыя координаторез Любовь Широбокова калыклэн мылкыдыз вань шуыса пусйиз: вазисько, жингыръяло, кытын гожтыны луоно юало. Озьы ик тросэз гожъяло сайтын miretno.ru. Сое можно гожтыны луоз 1-4 шуркынмонэ Любовь Широбокова, Этнографияя бадӟым диктантлэн Удмуртиын координаторез «Этнографияя бадӟым диктант» («Большой этнографический диктант») ужрад ньыль ар талэсь азьло Удмуртиын «вордскиз». Азьыл 800 интыын диктант гожтыны люкаськылӥзы ке, туэ 5 сюрс 800 площадкаос ужазы ни. Диктантэз 43 кунъёсын гожтӥзы Тодэ вайытом, кылем арын диктантэз гожтӥсьёс шоро-куспо тодон-валанзэс возьматӥзы вал. Туэ очной амалэн гожтӥсьёслэн йылпумъянъёссы 12-тӥ толсуре тодмо луозы, нош интернетын гожтӥсьёс баллъёссэс соку ик тодозы.  Тегъёс: Ижкар Удмуртия удмуртъёс Мерлык Калыкъёслэнэшъяськонюртсы этнография АнастасияМуталенко  